Gasherbrum I

Gasherbrum I (Urdu: گاشر برم -1‎; simplified Chinese: 加舒尔布鲁木I峰; traditional Chinese: 加舒爾布魯木I峰; pinyin: Jiāshūěrbùlǔmù I Fēng) poznata još i kao Hidden Peak ili K5 je 11. najviša planina na Zemlji, locirana na granici Pakistana (region Gilgit–Baltistan) i Kine (region Xinjiang). Dio je masiva Gasherbrum smještenog na Karakorum lancu Himalaja. Mada se naziv masiva često prevodi kao "Blještavi zid" (Shining Wall)http://www.everestnews.com/g1history.htm, vjerovatno kao aluzija na vrlo istaknuti obližnji vrh Gasherbrum IV; stvarni naziv dolazi iz riječi Balti jezika "rgasha" što znači lijepo i "brum" tj. planina, te tako imamo i naziv "lijepa planina".climbing.about.com   Gasherbrum I: 11. najviša planeta na svijetu Planinu je prvi uočio Montgomery 1856. godine,www.summitpost.org/album Pakistanske planine više od 8000 m. kada je na udaljenosti od oko 200 km, za vrijeme velikog trigonometrijskog pregleda Indije, primijetio lanac Karakorum. Pošto je to peti vrh lanca, Gasherbrum I je automatski dobio naziv K5. 1892. godine William Martin Conway dodijelio je planini dodatni naziv Hidden Peak, što na bosanskom jeziku znači "skriveni vrh" a vjerovatno zbog svoje ekstremne udaljenosti. Prvi uspješan uspon na vrh izveli su 5. jula 1958. godine Pete Schoening i Andy Kauffman. Ostali članovi ove osmočlane američke ekspedicije predvođene Nicholasom B. Clinchom bili su Richard K. Irvin, Tom Nevison, Tom McCormack, Bob Swift i Gil Roberts.

 Historija uspona 
1934: Velika međunarodna ekspedicija koju je organizirao Švicarac Günther Dyhrenfurth, čiji cilj je istraživanje Gasherbrum I i Gasherbrum II. Dvojica alpinista ove ekspedicije dotsižu visinu od 6300 m.
1936: Ekspedicija iz Francuske dostiže visinu od 6900 m.
1958: Američki tim ostvaruje prvi uspješan uspon na vrh.
1975: Reinhold Messner i Peter Habeler osvajaju vrh koristeći novu stazu uspona (sjeverozapadna strana) u samostalnom usponu bez podrške ekspedicije.http://www.summitpost.org/mountain/rock/152035/gasherbrum-i.html Jedan dan kasnije, tri Austrijanca predvođeni Hannsom Schellom osvajaju vrh po američkom putu uspona.
1977: Četvrto uspješno osvajanje vrha izveli su Slovenci Nejc Zaplotnik i Andrej Stremfelj,everestnews.com/history novom stazom uspona.
1980: Francuska ekspedicija ostvaruje peti uspješan uspon na vrh pri tome prvi koji su to ostvarili prelaskom preko južne strane.
1981: Japanci obavljaju šesti uspješni uspon.
1982: G. Sturm, M. Dacher i S. Hupfauer, članovi njemačke ekspedicije osvajaju vrh novim putem preko sjeverne strane.everestnews.com/history Iste godine Francuskinja Marie-José Valençot postaje prva žena koja se uspjela popeti na vrh planine, dok je njen suprug, Švicarac Sylvain Saudan, izveo prvi spust skijama sa vrha planine iznad 8000 metara visine do baznog logora.
1983: Jerzy Kukuczka i Wojciech Kurtyka osvajaju vrh novim putem i to bez pomoći kisika. 
1983: Alpinistički timovi iz Švicarske i Španije također uspješno osvajaju vrh.
1984: Reinhold Messner i Hans Kammerlander prelaze vrhove Gasherbrum II i Gasherbrum I bez povratka u bazni logor. 
1985: Samostalni uspon Benoîta Chamouxa. 14. jula iste godine italijan Giampiero Di Federico otvara novu stazu na sjevero-zapadnoj strani planine.
2003: 19 ljudi osvaja vrh, 4 poginula.
2012: 9. marta Adam Bielecki i Janusz Gołąb izvode prvi zimski uspon. Uspon obavljaju bez dodatnog kisika.

 Reference 

 Vanjski linkovi 

 Gasherbrum I on Peakware 
 Summit Video of Alex Gavan's First Romanian Ascent of Gasherbrum

Kategorija:Osamhiljadaši
Kategorija:Planine u Kini
Kategorija:Planine u Pakistanu